b'\n_START_ARTICLE_\nMelusaaste\n_START_SECTION_\nLains\xc3\xa4\xc3\xa4d\xc3\xa4nt\xc3\xb6\xc3\xa4\n_START_PARAGRAPH_\nMelul\xc3\xa4hteille on ty\xc3\xb6k\xc3\xa4yt\xc3\xb6ss\xc3\xa4 m\xc3\xa4\xc3\xa4ritelty melurajat, joita ty\xc3\xb6kone ei saisi ylitt\xc3\xa4\xc3\xa4. Ty\xc3\xb6lains\xc3\xa4\xc3\xa4d\xc3\xa4nn\xc3\xb6ss\xc3\xa4 on m\xc3\xa4\xc3\xa4ritelty aikarajoja ty\xc3\xb6ntekij\xc3\xa4n melusaasteelle altistumiselle._NEWLINE_Euroopan unionin ymp\xc3\xa4rist\xc3\xb6meludirektiivin (2002/49/EY) tarkoituksena on v\xc3\xa4hent\xc3\xa4\xc3\xa4 ja ehk\xc3\xa4ist\xc3\xa4 ymp\xc3\xa4rist\xc3\xb6melun aiheuttamia haittoja. Direktiivi edellytti muun muassa meluselvityksen ja meluntorjunnan toimintasuunnitelman laatimista. Suomessa direktiivi toteutuu osana ymp\xc3\xa4rist\xc3\xb6nsuojelulakia (27.6.2014/527, esim. 151\xc2\xa7\xe2\x80\x93153\xc2\xa7).\n_START_SECTION_\nMelusaasteen l\xc3\xa4hteit\xc3\xa4\n_START_PARAGRAPH_\nMelusaastetta syntyy esimerkiksi liikenteest\xc3\xa4 ja ty\xc3\xb6koneista sek\xc3\xa4 \xc3\xa4\xc3\xa4nekk\xc3\xa4ist\xc3\xa4 tapahtumista kuten ulkoilmakonserteista. Melusaastetta voi synty\xc3\xa4 my\xc3\xb6s teollisuuslaitoksista (kuten tuulivoimaloista, kivimurskaamoista), ty\xc3\xb6koneista (kuten satamien ja muiden toimipisteiden lastink\xc3\xa4sittelylaitteet), yksitt\xc3\xa4isist\xc3\xa4 koneista ja laitteista (kuten lehtipuhaltimista, raivaus- ja moottorisahoista, ilmastointilaitteista), vesipumpuista) ja muista melul\xc3\xa4hteist\xc3\xa4. Ty\xc3\xb6koneiden melu synnytt\xc3\xa4\xc3\xa4 haittaa my\xc3\xb6s laitteen k\xc3\xa4ytt\xc3\xa4j\xc3\xa4lle, jos melun l\xc3\xa4hde on l\xc3\xa4hell\xc3\xa4 koneenk\xc3\xa4ytt\xc3\xa4j\xc3\xa4n kuuloj\xc3\xa4rjestelm\xc3\xa4\xc3\xa4.\n_START_SECTION_\nMeluhaittojen v\xc3\xa4hent\xc3\xa4minen\n_START_PARAGRAPH_\nMelusaasteen haittavaikutuksia v\xc3\xa4hennet\xc3\xa4\xc3\xa4n melusaastetta aiheuttavien l\xc3\xa4hteiden \xc3\xa4\xc3\xa4nen vaimennusta. Esimerkkin\xc3\xa4 ulkoisesta suojauksesta ovat liikenteen meluhaittojen ehk\xc3\xa4isyyn meluaidat ja vallit. Melusaasteen haittavaikutuksia v\xc3\xa4hennet\xc3\xa4\xc3\xa4n my\xc3\xb6s ihmisten kuuloa suojaavilla kuulonsuojaimilla. Kuulosuojaimia on olemassa korvien p\xc3\xa4\xc3\xa4lle sijoitettavia kuppimaisia suojuksia ja korvak\xc3\xa4yt\xc3\xa4v\xc3\xa4\xc3\xa4n sijoitettavia korvatulppia._NEWLINE_Laind\xc3\xa4\xc3\xa4d\xc3\xa4nn\xc3\xb6st\xc3\xa4 ja toimintasuunnitelmista huolimatta esimerkiksi ymp\xc3\xa4rist\xc3\xb6melulle altistuminen ei ole alkuvuonna 2014 julkaistun selvityksen mukaan Suomessa v\xc3\xa4hentynyt.'